વિશ્વભરમાં કુદરતી સૌંદર્યથી જાણીતા એવા સિમલામાં હાલ કાતિલ ઠંડી પડી રહી છે. અને બરફવર્ષા થતા સિમલા બરફની ચાદરથી ઢંકાઈ ગયું છે. આ વિસ્તારમાં પ્રવાસે આવેલા લોકો બરફ વર્ષાનો આનંદ માણી રહ્યા છે. જોકે સતત ત્રણ દિવસથી આ વિસ્તારમાં થતી બરફ વર્ષાના કારણે પર્યટકોને ભારે હાલાકી અનુભવવી પડી રહી છે પણ તેઓ કુદરતી સૌંદર્યને માણી ભારે ખુશી અનુભવી રહ્યા છે. બીજી તરફ કાશ્મીર ખીણમાં પણ બરફ વર્ષા થઈ રહી છે. અને આ વિસ્તાર પણ બરફની ચાદરમાં લપેટાઈ ગયો છે. જોકે હજુ પણ તાપમાનમાં ઘટાડો થવાની આગાહી છે.